**GYMNÁZIUM ANDREJA SLÁDKOVIČA**

**Komenského 18**

**974 01 Banská Bystrica**

**ŠTATÚT PREDMETOVEJ KOMISIE**

**pre spoločenskovedné a prírodovedné predmety**

**Článok 1**

**Postavenie predmetovej komisie**

1.

Predmetové komisie (ďalej len PK) v škole zriaďuje riaditeľka školy ako svoj poradný orgán.

2.

Vedením predmetovej komisie poveruje riaditeľka školy jedného z pedagogických zamestnancov.

3.

Členmi PK sú pedagogickí zamestnanci – učitelia, ktorí vyučujú rovnaké alebo príbuzné učebné predmety.

4.

PK sa schádza podľa potreby najmenej 4-krát za školský rok. Jej činnosť sa riadi plánom práce PK, ktorý na návrh PK schvaľuje riaditeľka školy na aktuálny rok.

5.

Hodnotenie činnosti PK sa uskutočňuje raz za školský rok na hodnotiacej porade.

**Článok 2**

**Ciele predmetovej komisie**

1.

PK plní funkciu organizačno-riadiacu, kontrolno-hodnotiacu a vzdelávaciu (odborno-metodickú).

2. Cieľom činnosti je realizácia konkrétnej účasti pedagogických zamestnancov na upevňovaní demokratického štýlu riadenia, ovplyvňovania kvalifikácie a profesijného rastu učiteľov a zvyšovaní úrovne výchovno-vzdelávacieho procesu školy.

**Článok 3**

**Vedúci predmetovej komisie**

1.

Vedúceho PK určuje riaditeľ školy. Môže pritom rešpektovať návrh jeho členov. Vedúci PK sa určuje na jeden školský rok.

2.

**Vedúci PK má právo:**

a) zúčastňovať sa zasadnutí vedenia školy,

b) predkladať návrhy na skvalitnenie procesu výchovy a vzdelávania na škole,

c) predkladať návrhy na kontinuálne vzdelávanie pedagogických zamestnancov,

d) navrhovať materiálne a morálne ocenenie členov metodického orgánu,

e) byť informovaný o zásadných otázkach výchovno-vzdelávacej práce školy,

f) navrhovať zmeny v ŠkVP,

g) predkladať návrhy na optimalizáciu rozvrhu hodín v škole vzhľadom na špecifiká vyučovania predmetov, predpoklady vyučujúcich, psychohygienu vyučovania,

h) zúčastňovať sa hodnotenia, resp. je sám hodnotiteľom učiteľov v pôsobnosti PK.

3.

**Vedúci PK má povinnosť:**

a) zvolávať zasadnutie metodického orgánu a rovnomerne rozdeliť prácu členov PK,

b) kontrolovať a hodnotiť odborno-metodickú úroveň výučby členov PK,

c) kontrolovať dodržiavanie ŠkVP a časovo tematických plánov u všetkých členov PK,

d) predkladať vedeniu školy návrhy na materiálno-technické zabezpečenie PK.

4.

**Vedúci metodického orgánu zodpovedá za:**

a) vedenie riadnych i mimoriadnych zasadnutí PK,

b) vypracovanie a plnenie plánu práce PK,

c) vedenie predmetovej dokumentácie,

d) organizáciu spolupráce s ostatnými PK školy,

e) plnenie úloh uložených PK vedením školy,

f) zhromažďovanie potrebných informácií o vzdelávacích potrebách členov PK,

g) spracovanie ŠkVP v poverenej vzdelávacej oblasti,

h) tvorbu systému kritérií hodnotenia v jednotlivých predmetoch v rámci PK,

ch) výmenu skúseností z metodiky vyučovania v rámci svojej PK (otvorené, resp. komentované hodiny, hospitácie),

i) prípravu maturitných zadaní.

**Článok 4**

**Práva a povinnosti členov predmetovej komisie**

1.

**Člen PK má právo:**

a) vyjadrovať sa k otázkam výchovno-vzdelávacieho procesu v škole,

b) byť informovaný o zásadných otázkach výchovno-vzdelávacieho rozvoja školy,

c) využívať podmienky vytvorené vedením školy na svoj osobnostný a profesijný rast.

**2.**

**Člen PK má povinnosť:**

a) zúčastňovať sa zasadnutí PK a všetkých stretnutí, na ktorých sa riešia odborno-metodické problémy výučby a výchovnej činnosti,

b) plniť úlohy prijaté na zasadnutí PK,

c) plánovite rozvíjať svoju profesijnú a odbornú úroveň.

**Článok 5**

**Predmetové komisie školy**

1.

Riaditeľka Gymnázia Andreja Sládkoviča, Komenského 18 v Banskej Bystrici ustanovuje v škole nasledovné predmetové komisie :

* PK SJL
* PK ANJ, FRJ
* PK NEJ, RUJ
* PK BIO, CHE, FYZ
* PK DEJ, GEG, OBN
* PK MAT, INF
* PK UKL, ETV, NBK/E
* PK TSV

**Článok 6**

**Záverečné ustanovenia**

1.

Zmeny a doplnky tohto štatútu prerokováva pedagogická rada.

2.

Tento štatút predmetovej komisie je účinný od 11. 10. 2018.

V Banskej Bystrici dňa 11. 10. 2018

PhDr. Iveta Onušková

 riaditeľka školy